

**ΠΡΟΓΡΑΜΜΑ από 06/01/2022 έως 14/01/2022**

**ΠΡΟΓΡΑΜΜΑ  ΠΕΜΠΤΗΣ  06/01/2022**

|  |  |
| --- | --- |
| ΝΤΟΚΙΜΑΝΤΕΡ / Τέχνες - Γράμματα  | **WEBTV** **ERTflix**  |

**05:30**  |  **ΜΙΑ ΕΙΚΟΝΑ ΧΙΛΙΕΣ ΣΚΕΨΕΙΣ  (E)**   **(Αλλαγή προγράμματος)**

**Έτος παραγωγής:** 2021

Μια σειρά 13 ημίωρων επεισοδίων, εσωτερικής παραγωγής της ΕΡΤ.

Δεκατρείς εικαστικοί καλλιτέχνες παρουσιάζουν τις δουλειές τους και αναφέρονται σε έργα σημαντικών συναδέλφων τους (Ελλήνων και Ξένων) που τους ενέπνευσαν ή επηρέασαν την αισθητική τους και την τεχνοτροπία τους.

Ταυτόχρονα με την παρουσίαση των ίδιων των καλλιτεχνών, γίνεται αντιληπτή η οικουμενικότητα της εικαστικής Τέχνης και πως αυτή η οικουμενικότητα - μέσα από το έργο τους- συγκροτείται και επηρεάζεται ενσωματώνοντας στοιχεία από την βιωματική και πνευματική τους παράδοση και εμπειρία.

Συμβουλευτικό ρόλο στη σειρά έχει η Ανωτάτη Σχολή Καλών Τεχνών.

**«Χρήστος Μποκόρος»**
**Eπεισόδιο**: 11

Ένα πορτραίτο του ζωγράφου Χρήστου Μποκόρου.

Μέσα από τη περιδιάβαση των χώρων που τον εμπνέουν ο Χρήστος Μποκόρος αποκαλύπτει τις σκέψεις του σχετικά με την Τέχνη του, τους θεατές των έργων του και την εικαστική τεχνική του.

Η κάμερα τον συναντά στο εργαστήριό του στην Αθήνα, αλλά και στην Βύνιανη, όπου εμπνέεται από την άγρια ομορφιά των Αγράφων.

Παράλληλα, καταγράφεται η προετοιμασία της έκθεσης «1821, η γιορτή» που στήθηκε στο Μουσείο Μπενάκη, το καλοκαίρι του 2021, ενώ ο καλλιτέχνης διαβάζει αποσπάσματα από το eμερολόγιό του.

Στο ντοκιμαντέρ, ο συνδυασμός της δυνατής εικαστικής εικόνας του Χρήστου Μποκόρου, με τις μουσικές νότες του Νίκου Ξυδάκη αποτελούν έναν απαράμιλλο σύνολο οπτικής και ηχητικής αρμονίας.

Σκηνοθέτες επεισοδίων:
Αθηνά Καζολέα, Μιχάλης Λυκούδης, Βασίλης Μωυσίδης, Φλώρα Πρησιμιντζή

Διευθύντρια Παραγωγής: Κυριακή Βρυσοπούλου

|  |  |
| --- | --- |
| ΜΟΥΣΙΚΑ / Συναυλία  | **WEBTV** |

**06:00**  |  **ΚΑΛΑΝΤΑ ΑΠΟ ΤΗΝ ΑΘΗΝΑ**   **(Ένθεση προγράμματος)**

**Έτος παραγωγής:** 2021

Η ERT World μεταδίδει μια συναυλία, παραγωγής της Αρχιεπισκοπής Αυστραλίας, με παραδοσιακά και σύγχρονα Κάλαντα στα ελληνικά και αγγλικά καθώς και γνωστά χριστουγεννιάτικα τραγούδια.
Υπό την επίβλεψη του γνωστού συνθέτη Τάσου Ιωαννίδη, που είχε και την ευθύνη της παραγωγής, η καταξιωμένη Παιδική Χορωδία του Σπύρου Λάμπρου παρουσίασε ένα εντυπωσιακό πρόγραμμα στην Αθήνα, υπό την αιγίδα του δήμου Αθηναίων ειδικά για τον Ελληνισμό της Αυστραλίας. Συμμετείχαν η γεννημένη στη Μελβούρνη Σοφία Τσέρου, ο Θάνος Λάμπρου και η Αλκμήνη Μπασακάρου.
Η συναυλία προβλήθηκε Παραμονή των Χριστουγέννων σε γιγαντοοθόνη στον αύλειο χώρο της Ιεράς Μονής «Άξιον Εστί», στο Νορθ-Κόουτ της Βικτώριας στην Αυστραλία.
Οι διοργανωτές με «γέφυρα» τη μουσική κατόρθωσαν να ενώσουν νοερά τη Μελβούρνη με την Αθήνα, την Αυστραλία με την Ελλάδα. Πρόκειται για ένα ξεχωριστό πρόγραμμα με γιορτινούς ήχους και μελωδίες των Χριστουγέννων μέσα από το Δημοτικό Θέατρο Ολύμπια – Μαρία Κάλλας του Δήμου Αθηναίων.

|  |  |
| --- | --- |
| ΕΝΗΜΕΡΩΣΗ / Εκπομπή  | **WEBTV** |
|  |  |

**07:00**  |  **ΕΛΛΗΝΕΣ ΤΟΥ ΚΟΣΜΟΥ**   **(Ένθεση προγράμματος)**

**Έτος παραγωγής:** 2021

Την Πέμπτη 6 Ιανουαρίου, στις 07:00 π.μ. ώρα Ελλάδας στο πλαίσιο της εκπομπής της ERT World «Έλληνες του κόσμου» μεταδίδεται ένα αφιέρωμα στους Έλληνες της Αυστραλίας.
Ο δημοσιογράφος Θέμης Καλλός, διευθυντής του ελληνόγλωσσου προγράμματος της Ραδιοφωνίας του SBS, γνωρίζει όσο λίγοι τα προβλήματα της ελληνικής ομογένειας αλλά και τους Έλληνες που ξεχωρίζουν στην Αυστραλιανή κοινωνία. Στη διάρκεια της εκπομπής μάς συστήνει κάποιους που αξίζει να γνωρίσουμε.
Ο Έλληνας νευροεπιστήμων Γιώργος Παξινός, καθηγητής Ψυχολογίας και Ιατρικών Επιστημών στο Neuroscience Research Australia του Πανεπιστημίου της Νέας Νότιας Ουαλίας στο Σίδνεϊ μιλά για τη χαρτογράφηση του ανθρώπινου εγκεφάλου. O Γιώργος Παξινός είναι μέλος της Ακαδημίας Αθηνών από το 2012 και της Αυστραλιανής Ακαδημίας Επιστημών από το 2009. Είναι διεθνώς γνωστός και πολυβραβευμένος για τη συμβολή του στη νευροανατομία και στη χαρτογράφηση του εγκεφάλου του ανθρώπου και των ζώων. Τα συγγράμματά του και οι έρευνές του έχουν ανοίξει νέους δρόμους στην καταπολέμηση νευροεκφυλιστικών παθήσεων όπως το Πάρκινσον και το Αλτσχάιμερ.
H Μαίρη Κούστα, ηθοποιός – συγγραφέας και διάσημη τηλεοπτική προσωπικότητα της Αυστραλίας, έχει λάβει μέρος σε πολλές τηλεοπτικές σειρές και είναι ιδιαιτέρως αγαπητή στο Αυστραλιανό κοινό. Μας μιλά για τη δουλειά της αλλά και για τον αγώνα που έδωσε ώστε μετά από εικοσιτρείς εξωσωματικές προσπάθειες να γίνει μητέρα. Κάτι που πέτυχε με μεγάλη επιμονή.
Ο σεβασμιότατος Αρχιεπίσκοπος Αυστραλίας Μακάριος μιλά για το πνεύμα των ημερών αλλά και για τις δυσκολίες των Ελλήνων ομογενών στην Αυστραλία λόγω της πανδημίας. Η μόνη λύση που υπάρχει για να απαλλαγούμε από την πανδημία, το μόνο φως στο τέλος του τούνελ είναι να εμβολιαστούμε. Ενθαρρύνω όλους τους ανθρώπους να εμβολιαστούν όπως έκανα και ο ίδιος λέει χαρακτηριστικά.
Παραδοσιακά κάλαντα Πρωτοχρονιάς τραγουδά ο λυράρης και μουσικός Μιχάλης Πλατύρραχος. Παρότι γεννήθηκε στο Σίδνεϊ της Αυστραλίας, ευτύχησε να θαυμάσουν τα παιδικά μάτια του, ξακουστούς λυράρηδες που φιλοξενούνταν στο σπίτι του πατέρα του κατά τις περιοδείες τους στην Αυστραλία. Έμαθε να παίζει πολλά παραδοσιακά μουσικά όργανα, λύρα, βιολόλυρα, λυράκι, κρητικό λαούτο, νησιώτικο ή στεριανό λαούτο και μαντολίνο, έχει συμμετάσχει σε πολλά πολυεθνικά Φεστιβάλ και κατάφερε πρόσφατα να υλοποιήσει ένα παιδικό του όνειρο παίζοντας την Κρητική λύρα μέσα στην Όπερα του Σίδνεϊ για πρώτη φορά με τη συμμετοχή του στην εκδήλωση “Τραγούδια Χωρίς Σύνορα“.

|  |  |
| --- | --- |
| ΕΚΚΛΗΣΙΑΣΤΙΚΑ / Λειτουργία  | **WEBTV**  |

**08:00**  |  **ΠΑΤΡΙΑΡΧΙΚΗ ΘΕΙΑ ΛΕΙΤΟΥΡΓΙΑ ΤΩΝ ΘΕΟΦΑΝΕΙΩΝ ΚΑΙ ΡΙΨΗ ΤΟΥ ΤΙΜΙΟΥ ΣΤΑΥΡΟΥ ΣΤΟΝ ΚΕΡΑΤΙΟ ΚΟΛΠΟ**

Την Πέμπτη 6 Ιανουαρίου, στις 8 το πρωί, θα συνδεθούμε με την καρδιά της Ορθοδοξίας, τον Πάνσεπτο Πατριαρχικό Ναό του Αγίου Γεωργίου στην Κωνσταντινούπολη, για να παρακολουθήσουμε την ακολουθία των Θεοφανίων, προεξάρχοντος του Οικουμενικού Πατριάρχη κ.κ. Βαρθολομαίου, και στη συνέχεια τον Αγιασμό των Υδάτων και την ρίψη του Τιμίου Σταυρού στον Κεράτιο Κόλπο.

**Απευθείας μετάδοση από τον Ιερό Ναό Αγίου Γεωργίου στο Φανάρι και από τον Κεράτιο Κόλπο**

…..

**ΠΡΟΓΡΑΜΜΑ  ΣΑΒΒΑΤΟΥ  08/01/2022**

…..

|  |  |
| --- | --- |
| ΨΥΧΑΓΩΓΙΑ / Τηλεπαιχνίδι  | **WEBTV** **ERTflix**  |

**16:00**  |  **ΔΕΣ & ΒΡΕΣ  (E)**  
**Καλεσμένοι: Jerome Kaluta, Μαρία Πετεβή, Νίκος Πουρσανίδης και Αρετή Πασχάλη**
**Eπεισόδιο**: 2

|  |  |
| --- | --- |
| ΨΥΧΑΓΩΓΙΑ / Εκπομπή  | **WEBTV** **ERTflix**  |

**17:00**  |  **Η ΖΩΗ ΑΛΛΙΩΣ (ΝΕΟ ΕΠΕΙΣΟΔΙΟ)**   **(Αλλαγή προγράμματος)**

Η Ίνα Ταράντου συνεχίζει τα ταξίδια της σε όλη την Ελλάδα και βλέπει τη ζωή αλλιώς. Το ταξίδι γίνεται ο προορισμός και η ζωή βιώνεται μέσα από τα μάτια όσων συναντά.

“Η ζωή́ δεν μετριέται από το πόσες ανάσες παίρνουμε, αλλά́ από́ τους ανθρώπους, τα μέρη και τις στιγμές που μας κόβουν την ανάσα”.

Η γαλήνια Κύθνος, η εντυπωσιακή Μήλος με τα σπάνια τοπία και τις γεύσεις της, η Σέριφος με την αφοπλιστική της απλότητα, η καταπράσινη Κεφαλονιά και η Ιθάκη, το κινηματογραφικό Μεσολόγγι και η απόκρημνη Κάρπαθος είναι μερικές μόνο από τις στάσεις σε αυτό το νέο μεγάλο ταξίδι. Ο Νίκος Αλιάγας, ο Ηλίας Μαμαλάκης και ο Βασίλης Ζούλιας είναι μερικοί από τους ανθρώπους που μας έδειξαν τους αγαπημένους τους προορισμούς, αφού μας άνοιξαν την καρδιά τους.

Ιστορίες ανθρώπων που η καθημερινότητά τους δείχνει αισιοδοξία, δύναμη και ελπίδα. Άνθρωποι που επέλεξαν να μείνουν για πάντα, να ξαναγυρίσουν για πάντα ή πάντα να επιστρέφουν στον τόπο τους. Μέσα από́ τα «μάτια» τους βλέπουμε τη ζωή́, την ιστορία και τις ομορφιές του τόπου μας.

Η κάθε ιστορία μάς δείχνει, με τη δική της ομορφιά, μια ακόμη πλευρά της ελληνικής γης, της ελληνικής κοινωνίας, της ελληνικής πραγματικότητας. Άλλοτε κοιτώντας στο μέλλον κι άλλοτε έχοντας βαθιά τις ρίζες της στο παρελθόν.

Η ύπαιθρος και η φύση, η γαστρονομία, η μουσική παράδοση, τα σπορ και τα έθιμα, οι τέχνες και η επιστήμη είναι το καλύτερο όχημα για να δούμε τη Ζωή αλλιώς, όπου κι αν βρεθούμε. Με πυξίδα τον άνθρωπο, μέσα από την εκπομπή, θα καταγράφουμε την καθημερινότητα σε κάθε μέρος της Ελλάδας, θα ζήσουμε μαζί τη ζωή σαν να είναι μια Ζωή αλλιώς. Θα γευτούμε, θα ακούσουμε, θα χορέψουμε, θα γελάσουμε, θα συγκινηθούμε. Και θα μάθουμε όλα αυτά, που μόνο όταν μοιράζεσαι μπορείς να τα μάθεις.

Γιατί η ζωή είναι πιο ωραία όταν τολμάς να τη ζεις αλλιώς!

**«Μάνη… Πέτρα και Ελιά»**

Το δεύτερο αφιέρωμα της Μάνης είναι γεμάτο από τεχνίτες και όμορφες εικόνες γεμάτες παράδοση, ιστορία και συστατικά για την ουσία της ζωής.

«Η Ζωή Αλλιώς» συνάντησε πολλούς ξεχωριστούς ανθρώπους, ψάχνοντας το νόημα της ζωής στη Μάνη, ρωτώντας τους για τις ζωές τους, για τη θέση της αγάπης και του έρωτα αλλά και την εικόνα της ιστορικής πατρίδας τους στο μυαλό και στην καρδιά τους.

Ξεκινώντας με την κυρία Μαίρη, μιλήσαμε για το αλάτι της ζωής αλλά και τις αναμνήσεις της από τον σύντροφο της ζωής της. Ο Πιέρρο, μας έδειξε την παραδοσιακή διαδικασία συλλογής αλατιού από το βράχο, το πως οι Μανιάτες σέβονται ο ένας «το βράχο του άλλου» όπως επίσης μας μίλησε για την ουσία και την ικανοποίηση που αντλεί από αυτή την εργασία, την οποία έμαθε να αγαπά από τον πατέρα του.

Στη συνέχεια φτιάξαμε κεραμικά με τον Αλέξανδρο, ο οποίος μεταχειρίζεται με τρυφερότητα τον πηλό για να του δώσει τη μορφή την οποία έχει βάλει στο μυαλό του. Το επάγγελμα αλλά όχι η τέχνη του αγγειοπλάστη έχει αρχίσει να χάνεται, μας τόνισε και μας παρέδωσε στην κυρία Μαίρη, η οποία μας έκανε μία πρώτη εισαγωγή στα τοπικά βότανα, την παράδοση, τις ιδιότητές τους και το πώς αυτά μας παρέχουν δύναμη. Τέλος, δεν θα μπορούσαμε να μην επισκεφθούμε το σπίτι του Sir Patrick Leigh Fermor, Βρετανού συγγραφέα, λόγιου στρατιώτη και φιλέλληνα, η οικία του οποίου περιήλθε στο Μουσείο Μπενάκη το 1996. Η Ειρήνη Γερουλάνου, Πρόεδρος της Διοικητικής Επιτροπής του Μουσείου, μας ξενάγησε και μας μετέδωσε την αγάπη της για την ιδιαίτερα εντυπωσιακή βιβλιοθήκη της από την οποία οι κάτοικοι της περιοχής μπορούν να δανείζονται βιβλία.

Με αυτόν τον τρόπο ολοκληρώθηκε το ταξίδι μας στη Μάνη. Γνωρίσαμε ανθρώπους και τόπους με πολλές ιστορίες, συναντήσαμε τοπία γεμάτα παράδοση και αντιληφθήκαμε ιδίοις όμμασι τη διαχρονικότητα της πέτρας, της ελιάς, του ήλιου και της αυθεντικότητας των συναισθημάτων των ανθρώπων της.

Tο ταξίδι είναι ο προορισμός και η ζωή βιώνεται μέσα από τα μάτια όσων συναντάμε.

Παρουσίαση: Ινα Ταράντου
Σκηνοθεσία: Μιχάλης Φελάνης
Aρχισυνταξία, Σενάριο, Κείμενα: Ίνα Ταράντου
Δημοσιογραφική έρευνα και Επιμέλεια: Στελίνα Γκαβανοπούλου
Διεύθυνση φωτογραφίας: Παύλος Διδασκάλου
Ηχοληψία: Παύλος Χαρμπαλης
Παραγωγή: Μαρία Σχοινοχωρίτου

|  |  |
| --- | --- |
| ΨΥΧΑΓΩΓΙΑ / Εκπομπή  | **WEBTV** **ERTflix**  |

**18:00**  |  **POP HELLAS, 1951-2021: Ο ΤΡΟΠΟΣ ΠΟΥ ΖΟΥΝ ΟΙ ΕΛΛΗΝΕΣ  (E)**   **(Ένθεση προγράμματος)**

**Έτος παραγωγής:** 2021

Μια νέα σειρά ντοκιμαντέρ, που αφηγείται τη σύγχρονη ιστορία του τρόπου ζωής των Ελλήνων από τη δεκαετία του '50 έως σήμερα.

Mια ιδιαίτερη παραγωγή με τη συμμετοχή αρκετών γνωστών πρωταγωνιστών της διαμόρφωσης αυτών των τάσεων.

Πώς έτρωγαν και τι μαγείρευαν οι Έλληνες τα τελευταία 70 χρόνια;
Πώς ντύνονταν και ποιες ήταν οι μόδες και οι επιρροές τους;
Ποια η σχέση των Ελλήνων με τη Μουσική και τη διασκέδαση σε κάθε δεκαετία;
Πώς εξελίχθηκε ο ρόλος του Αυτοκινήτου στην καθημερινότητα και ποια σημασία απέκτησε η Μουσική στη ζωή μας;

Πρόκειται για μια ολοκληρωμένη σειρά 12 θεματικών επεισοδίων, που εξιστορούν με σύγχρονη αφήγηση μια μακρά ιστορική διαδρομή (1951-2021), μέσα από παρουσίαση των κυρίαρχων τάσεων που έπαιξαν ρόλο σε κάθε τομέα, αλλά και συνεντεύξεις καταξιωμένων ανθρώπων από κάθε χώρο που αναλύουν και ερμηνεύουν φαινόμενα και συμπεριφορές κάθε εποχής.

Κάθε ντοκιμαντέρ εμβαθύνει σε έναν τομέα και φωτίζει ιστορικά κάθε δεκαετία σαν μια σύνθεση από γεγονότα και τάσεις που επηρέαζαν τον τρόπο ζωής των Ελλήνων.

Τα πλάνα αρχείου πιστοποιούν την αφήγηση, ενώ τα ειδικά γραφικά και infographics επιτυγχάνουν να εξηγούν με τον πιο απλό και θεαματικό τρόπο στατιστικά και κυρίαρχες τάσεις κάθε εποχής.

**«Oι νύχτες των Ελλήνων»**

Πώς εξελίχθηκε η διασκέδαση των Ελλήνων σε κάθε δεκαετία και ποιες αλλαγές έγιναν στις νύχτες μας στο πέρασμα του χρόνου;

Το δεύτερο επεισόδιο της νέας σειράς ντοκιμαντέρ «Pop Hellas, 1951-2021», αναλύει τον τρόπο που διασκέδαζαν οι Έλληνες τα τελευταία 70 χρόνια, μέσα από συνεντεύξεις, αρχειακό υλικό, αλλά και σύγχρονα infographics (γραφικά) που παρουσιάζουν σημαντικές πληροφορίες και στατιστικά.
Οι νύχτες είναι ο καθρέφτης της κοινωνίας μας και μαρτυρούν πολλά για τους ανθρώπους και τις συνήθειες κάθε εποχής. Κι αυτό προκύπτει μέσα από τις συνεντεύξεις γυναικών και ανδρών που αφηγούνται συναρπαστικές ιστορίες, οι οποίες σχετίζονται με τη διασκέδαση.
Στο συγκεκριμένο επεισόδιο, καταγράφονται μέσα από αφηγήσεις και ιστορίες:

Οι ταβέρνες, τα καμπαρέ και τα μπουζούκια του μεταπόλεμου.
Η άνθηση των μπαρ και η είσοδος του μπουζουκιού στα μεγάλα σαλόνια στα 60s.
Οι μπουάτ και η έκρηξη της νυχτερινής διασκέδασης στη δεκαετία του ’70.
Το λαϊκό προσκύνημα στα μπουζούκια των 80s και η ζωντανή σκηνή των ντισκοτέκ της εποχής.
Οι μεγάλες πίστες των 90s και η κυριαρχία της χορευτικής κουλτούρας τη δεκαετία του ατέρμονου clubbing.
Τέλος, το φαινόμενο των παγκόσμια βραβευμένων ελληνικών μπαρ και η συρρίκνωση της νυχτερινής διασκέδασης τα τελευταία χρόνια.

Στην εκπομπή μιλούν οι: Κωνσταντίνος Τζούμας (ηθοποιός), Δημήτρης Μανιάτης (δημοσιογράφος, συγγραφέας), Γιάννης Νένες (δημοσιογράφος, ραδιοφωνικός παραγωγός), Καίτη Γαρμπή (καλλιτέχνιδα), Λέλος Γεωργόπουλος (επιχειρηματίας), Βασίλης Τσιλιχρήστος (μουσικός παραγωγός, Dj, επιχειρηματίας), Φώτης Βαλλάτος (δημοσιογράφος), Φώφη Τσεσμελή/Fo (Dj, δημοσιογράφος), Γιάννης Παλτόγλου (καλλιτεχνικός διευθυντής), Αλέξανδρος Χριστόπουλος (ραδιοφωνικός παραγωγός), Νίκος Μαούνης (δημοσιογράφος γεύσης, επιχειρηματίας εστίασης), Δημήτρης Κωνσταντάρας (δημοσιογράφος), Νίκος Δήμου (συγγραφέας), Αργύρης Παπαργυρόπουλος (επιχειρηματίας).

Βασισμένο σε μια ιδέα του Φώτη Τσιμελα
Σκηνοθεσία: Μάνος Καμπίτης
Επιμέλεια εκπομπής: Φώτης Τσιμελας
Συντονισμός εκπομπής: Πάνος Χαλας
Διευθυντής Φωτογραφίας: Κώστας Ταγκας
Μοντάζ: Νίκος Αράπογλου
Αρχισυντάκτης: Γιάννης Τσιούλης
Έρευνα: Αγγελική Καραχάλιου - Ζωή Κουσάκη
Πρωτότυπη μουσική: Γιάννης Πατρικαρέας
Παραγωγή: THIS WAY OUT PRODUCTIONS

|  |  |
| --- | --- |
| ΤΑΙΝΙΕΣ  | **WEBTV**  |

**19:00**  |  **ΝΑ ΠΕΘΕΡΟΣ, ΝΑ ΜΑΛΑΜΑ (ΕΛΛΗΝΙΚΗ ΤΑΙΝΙΑ)**   **(Αλλαγή προγράμματος)**

**Έτος παραγωγής:** 1959
**Διάρκεια**: 68'

Κωμωδία|1959| 68΄

Λίγο πριν ζητήσει το κορίτσι του σε γάμο, ο Αριστείδης βρίσκεται συμπωματικά στη γκαρσονιέρα ενός ζευγαριού.
Αργότερα, αγνοώντας ότι ο άντρας με τον οποίο λογομάχησε στην παράνομη ερωτική φωλιά ήταν ο πατέρας της αγαπημένης του, περιγράφει το περιστατικό στην μέλλουσα πεθερά του.
Όταν εκείνη καταλαβαίνει περί τίνος πρόκειται, ζητά εξηγήσεις από τον άντρα της που, αρνούμενος τα πάντα, προσπαθεί να βγάλει τρελό τον Αριστείδη και να τον διώξει...

Ηθοποιοί: Ντίνος Ηλιόπουλος, Βασίλης Διαμαντόπουλος, Κάκια Αναλυτή, Ράλλης Αγγελίδης, Άννα Κυριακού, Τζόλυ Γαρμπή, Δημήτρης Νικολαΐδης, Αμαλία Λαχανά, Δήμητρα Ζέζα, Γιώργος Αλεξίου, Μανώλης Κομνηνός, Ανθή Φυσκίλη, Νίκος Ξύδης, Γεωργία Κουμούτση

Σκηνοθεσία: Μάριος Ντούσιας
Συγγραφέας: Δημήτρης Ψαθάς
Σενάριο: Νίκος Οικονομόπουλος, Μάριος Ντούσιας
Φωτογραφία: Κώστας Θεοδωρίδης, Γεράσιμος Καλογεράτος
Μουσική σύνθεση: Μίμης Πλέσσας
Εταιρεία παραγωγής: Ελληνικός Κινηματογραφικός Οργανισμός

|  |  |
| --- | --- |
| ΝΤΟΚΙΜΑΝΤΕΡ / Τέχνες - Γράμματα  | **WEBTV** **ERTflix**  |

**20:20**  |  **ΜΙΑ ΕΙΚΟΝΑ ΧΙΛΙΕΣ ΣΚΕΨΕΙΣ  (E)**   **(Ένθεση προγράμματος)**

**Έτος παραγωγής:** 2021

Μια σειρά 13 ημίωρων επεισοδίων, εσωτερικής παραγωγής της ΕΡΤ.

Δεκατρείς εικαστικοί καλλιτέχνες παρουσιάζουν τις δουλειές τους και αναφέρονται σε έργα σημαντικών συναδέλφων τους (Ελλήνων και Ξένων) που τους ενέπνευσαν ή επηρέασαν την αισθητική τους και την τεχνοτροπία τους.

Ταυτόχρονα με την παρουσίαση των ίδιων των καλλιτεχνών, γίνεται αντιληπτή η οικουμενικότητα της εικαστικής Τέχνης και πως αυτή η οικουμενικότητα - μέσα από το έργο τους- συγκροτείται και επηρεάζεται ενσωματώνοντας στοιχεία από την βιωματική και πνευματική τους παράδοση και εμπειρία.

Συμβουλευτικό ρόλο στη σειρά έχει η Ανωτάτη Σχολή Καλών Τεχνών.

**«Φωτεινή Πούλια»**
**Eπεισόδιο**: 12

H Φωτεινή Πούλια γεννήθηκε στην Αθήνα, το 1971.

Σπούδασε στην Σχολή καλών Τεχνών της Αθήνας με δασκάλους τον Ν. Κεσσανλή, Γ. Χαρβαλιά, Π. Χαραλάμπους και Γ. Καζάζη.

Παρακολούθησε μαθήματα ζωγραφικής στη Scuola di belle Arti, στη Ρώμη και στην Hochschule der Kunst, στο Βερολίνο.

Από το 1995 διδάσκει Ζωγραφική, Ελεύθερο, Βασικό σχέδιο και Οπτική Αντίληψη σε συνεργασία με διάφορους φορείς και σχολές.

Ζει και εργάζεται στην Αθήνα. www.fotinipoulia.com

Στα ζωγραφικά έργα και σχέδιά της, η Φωτεινή Πούλια συνδυάζει, σκηνοθετημένες εικόνες με αναφορές στην ιστορία της τέχνης, αυτοβιογραφικά στοιχεία και υλικό που ανακτά από διάφορες πηγές για να δημιουργήσει ένα πολυσύνθετο προσωπικό εικαστικό λεξιλόγιο.

Το έργο της χαρακτηρίζεται από την ακρίβεια της τεχνικής ικανότητάς της και μια βαθιά διερεύνηση της ιστορίας της ζωγραφικής, καθιστώντας την μια επιδέξια ζωγράφο, της οποίας το έργο δίνει το δυνατότητα στον θεατή να αναρωτηθεί τι ορίζει σήμερα τη ‘μεγάλη τέχνη’.

Αξιοποιεί τη γνώση του πολιτιστικού παρελθόντος και τολμά να ακολουθεί την ‘πορεία του χεριού’ των μεγάλων ζωγράφων, γνωρίζοντας πως αυτού του είδους η παρατήρηση δεν αντιστοιχεί σε αντιγραφή, αλλά είναι ένας τρόπος μίμησης που φέρει ουσιαστικά το δικό της ιδιοσυγκρασιακό σημάδι.

Από την Ιστορικό Τέχνης Βασιλική Αθηνά Βαγενού.

Στο ντοκιμαντέρ, η Ζωγράφος παρουσιάζει την τελευταία της ενότητα με τίτλο No Land, η οποία συμπεριλαμβάνει έργα με λάδια σε ξύλο και έργα με μολύβι σε χαρτί.

Αποτελείται από σκηνοθετημένα τοπία και ερευνά τη σύγχρονη πραγματικότητα: την εγκατάλειψη και ακαταλληλότητα ενός τόπου να φιλοξενήσει ζωή.

Το έργο της εικονοποιεί τόπους πραγματικούς, φαντασιακούς, συμβολικούς, ψυχικούς, αποδεσμευμένους από την ανθρώπινη ύπαρξη και το χρόνο.

Επίσης, μας μιλάει για δυο έργα, δύο μεγάλων ζωγράφων του 19ου: Τον «Καπουτσίνο» του Νικόλαου Γύζη (1842 – 1901) και την «Θάλασσα από Πάγο» του Γερμανού Ρομαντικού Κάσπαρ Νταβίντ Φρίντριχ (Caspar David Friedrich, 1774 – 1840).

Σκηνοθεσία: Αθηνά Καζολέα
Διεύθυνση Παραγωγής: Κυριακή Βρυσοπούλου

|  |  |
| --- | --- |
| ΕΝΗΜΕΡΩΣΗ / Ειδήσεις  | **WEBTV** **ERTflix**  |

**21:00**  |  **ΚΕΝΤΡΙΚΟ ΔΕΛΤΙΟ ΕΙΔΗΣΕΩΝ - ΑΘΛΗΤΙΚΑ - ΚΑΙΡΟΣ (Ένθεση προγράμματος)**

Το κεντρικό δελτίο ειδήσεων της ΕΡΤ με συνέπεια στη μάχη της ενημέρωσης έγκυρα, έγκαιρα, ψύχραιμα και αντικειμενικά.

Σε μια περίοδο με πολλά και σημαντικά γεγονότα, το δημοσιογραφικό και τεχνικό επιτελείο της ΕΡΤ, κάθε βράδυ, στις 21:00, με αναλυτικά ρεπορτάζ, απευθείας συνδέσεις, έρευνες, συνεντεύξεις και καλεσμένους από τον χώρο της πολιτικής, της οικονομίας, του πολιτισμού, παρουσιάζει την επικαιρότητα και τις τελευταίες εξελίξεις από την Ελλάδα και όλο τον κόσμο.

Παρουσίαση: Ηλίας Σιακαντάρης

|  |  |
| --- | --- |
| ΜΟΥΣΙΚΑ  | **WEBTV** **ERTflix**  |

**22:00**  |  **ΜΟΥΣΙΚΟ ΚΟΥΤΙ  (E)**  
**Καλεσμένοι: Μαρία Φαραντούρη και Αλκίνοος Ιωαννίδης**
**Eπεισόδιο**: 15

Η Μαρία Φαραντούρη και ο Αλκίνοος Ιωαννίδης συναντιούνται στο ΜΟΥΣΙΚΟ ΚΟΥΤΙ και ερμηνεύουν για πρώτη φορά στην τηλεόραση τα τραγούδια που τους ενώνουν.

Ο Νίκος Πορτοκάλογλου και η Ρένα Μόρφη υποδέχονται στην πρώτη εκπομπή του χρόνου δύο κορυφαίους Έλληνες καλλιτέχνες, αφουγκράζονται τις ιστορίες της ζωής τους και συζητούν μαζί τους για τον Μίκη, τον Μάνο, τους Beatles, τα Κύθηρα, τη Νέα Υόρκη και την Πριγκίπισσα Σίσσυ!

Τα εμβληματικά τραγούδια της Μαρίας Φαραντούρη ΑΣΜΑ ΑΣΜΑΤΩΝ, ΠΕΡΣΕΦΟΝΗ, ΠΟΙΟΣ ΤΗ ΖΩΗ ΜΟΥ συνδυάζονται με τα διαχρονικά κομμάτια του Αλκίνοου Ιωαννίδη ΠΡΟΣΚΥΝΗΤΗΣ, ΟΝΕΙΡΟ ΗΤΑΝΕ, ΜΕ ΤΟΣΑ ΨΕΜΑΤΑ και το Μουσικό Κουτί αποκτά συλλεκτική αξία! Τα ΟΝΕΙΡΑ του Νίκου Γκάτσου, του Μίκη Θεοδωράκη και του Μάνου Χατζιδάκι «μπλέκονται» με τα ΟΝΕΙΡΑ του Αλκίνοου Ιωαννίδη και τη φωνή της Μαρίας Φαραντούρη!

«Μαρία Κάλλας του λαού», «Joan Baez της Μεσογείου», «Η φωνή της Ελλάδας», είναι μερικοί από τους τίτλους μεγάλων εφημερίδων του εξωτερικού που αποτυπώνουν τον παγκόσμιο θαυμασμό στο πρόσωπο της Μαρίας Φαραντούρη: «Είμαι ερωτευμένη με όλα μου τα τραγούδια αλλά ασφαλώς δεν μπορώ να ξεφύγω από τα πρώτα μου και ιδιαίτερα από το ΜΑΤΩΜΕΝΟ ΦΕΓΓΑΡΙ που μου έδωσε ο Μίκης Θεοδωράκης όταν ήμουν 17 χρονών» εξομολογείται η κορυφαία ερμηνεύτρια, που ο μύθος της δεν περιορίζεται μόνο μέσα στα σύνορα της χώρας μας αλλά έχει ταξιδέψει επί δεκαετίες σε όλα τα μήκη και τα πλάτη της γης ως πρέσβειρα του καλού ελληνικού τραγουδιού: « Το 1969 βρέθηκα με την Yoko Ono, τον John Lennon και τον Paul McCartney στο Λονδίνο, ήταν λίγο πριν διαλυθεί το γκρουπ. Θυμάμαι ότι με ρωτούσαν με πολύ ενδιαφέρον για την κατάσταση τότε στην Ελλάδα (δικτατορία), για τα βιβλία του Καζαντζάκη και για άλλα θέματα που αφορούσαν τον ελληνικό πολιτισμό. Αυτοί οι μύθοι ήταν στην καθημερινότητά τους πολύ απλοί αλλά συνάμα είχαν και πνευματικότητα. Εννοείται ότι εγώ τους τραγούδησα το ΚΡΑΤΗΣΑ ΤΗ ΖΩΗ ΜΟΥ και το ΑΝ ΘΥΜΗΘΕΙΣ ΤΟ ΟΝΕΙΡΟ ΜΟΥ και αυτοί έπαιζαν κάποια ακόρντα». Σ’ αυτή την ιδιαίτερη μουσική συνάντηση η Μαρία Φαραντούρη αποκαλύπτει γιατί ονομάζει τα Κύθηρα «ιερό νησί», γιατί προτιμά τη Νέα Υόρκη από το Μπουένος Άιρες και γιατί θα ξανάβλεπε στο σινεμά την «Πριγκίπισσα Σίσσυ»!

Ο Αλκίνοος Ιωαννίδης είναι ένας από τους κορυφαίους τραγουδοποιούς της γενιάς του '90 που συνεχίζει μέχρι σήμερα μια πορεία γεμάτη επιτυχίες χωρίς να σταματήσει ποτέ να πειραματίζεται, να τολμά και να εξελίσσεται. Ο αγαπημένος τραγουδοποιός, σε μια από τις σπάνιες συνεντεύξεις του, θυμάται την πιο συγκινητική στιγμή που έχει ζήσει σε συναυλία του «Στη Γερμανία έχω παίξει αρκετές φορές χωρίς να υπάρχει ούτε ένας Έλληνας στο κοινό. Τα τελευταία όμως χρόνια άρχισαν να έρχονται πολλοί Έλληνες, οι οποίοι ήταν η νέα γενιά μεταναστών λόγω της κρίσης. Έτυχε να έρθουν άνθρωποι που ήταν η πρώτη τους μέρα στην ξενιτιά, είχαν ταξιδέψει εκείνη τη μέρα και ήρθαν κατευθείαν στη συναυλία μου για να συνδεθούν με αυτό που άφησαν πίσω. Το θεώρησα τόσο τιμητικό να έρχονται και να καθρεφτίζουν το πρόσωπο τους στο δικό μου…» Μιλά για τα παιδικά του χρόνια στην Λευκωσία, το πραξικόπημα της Κύπρου, την αγάπη του για τα ντραμς αλλά και για τη μεγάλη συλλογή του με… αυτόγραφα από τον Σαββόπουλο! Εξηγεί γιατί αποφεύγει τα τσιπουράδικα του Βόλου και προτιμά την κυπριακή κουζίνα, αποκαλύπτει για ποιο λόγο θα έπαιζε σε μια ταινία του Στίβεν Σπίλμπεργκ και επιλέγει να ταξιδέψει για άλλη μια φορά στην Ευρώπη πάρα στη Βόρεια Αμερική.

Στο καθηλωτικό juke box της εκπομπής η Μπάντα του Μουσικού Κουτιού έχει την τιμητική της! Ετοίμασε διασκευές που θα γράψουν ιστορία και συνδύασε τα ασυνδύαστα ! ΣΑΝ ΤΟΝ ΜΕΤΑΝΑΣΤΗ, ΠΑΤΡΙΔΑ, SOMETIMES, Ο ΓΕΡΟ ΝΕΓΡΟ ΤΖΙΜ, EXIT MUSIC, ΝΑ ΜΕ ΠΡΟΣΕΧΕΙΣ, ΝΑΥΑΓΟΣ, HALLELUJAH, Ο ΥΠΝΟΣ ΣΕ ΤΥΛΙΞΕ, ΛΙΓΟ ΑΚΟΜΑ….

Παρουσίαση: Νίκος Πορτοκάλογλου, Ρένα Μόρφη
Σκηνοθεσία: Περικλής Βούρθης
Αρχισυνταξία: Θεοδώρα Κωνσταντοπούλου
Παραγωγός: Στέλιος Κοτιώνης
Διεύθυνση φωτογραφίας: Βασίλης Μουρίκης
Σκηνογράφος: Ράνια Γερόγιαννη
Μουσική διεύθυνση: Γιάννης Δίσκος
Καλλιτεχνικοί σύμβουλοι: Θωμαϊδα Πλατυπόδη – Γιώργος Αναστασίου
Υπεύθυνος ρεπερτορίου: Νίκος Μακράκης
Εκτέλεση παραγωγής: Foss Productions

Παρουσίαση: Νίκος Πορτοκάλογλου, Ρένα Μόρφη
μαζί τους οι μουσικοί:
Πνευστά – Πλήκτρα / Γιάννης Δίσκος
Βιολί – φωνητικά / Δημήτρης Καζάνης
Κιθάρες – φωνητικά / Λάμπης Κουντουρόγιαννης
Drums / Θανάσης Τσακιράκης
Μπάσο – Μαντολίνο – φωνητικά / Βύρων Τσουράπης
Πιάνο – Πλήκτρα / Στέλιος Φραγκούς

…..

**ΠΡΟΓΡΑΜΜΑ  ΚΥΡΙΑΚΗΣ  09/01/2022**

…..

|  |  |
| --- | --- |
| ΨΥΧΑΓΩΓΙΑ / Εκπομπή  | **WEBTV** **ERTflix**  |

**16:00**  |  **ΠΡΟΣΩΠΙΚΑ (ΝΕΟ ΕΠΕΙΣΟΔΙΟ)**   **(Ενημέρωση επεισοδίου)**

Κάθε Κυριακή στις 16:00, ακολουθούμε ανθρώπους που έχουν ξεχωρίσει στις προσωπικές τους διαδρομές, σταματάμε στους σταθμούς της ζωής τους και μοιραζόμαστε μαζί τους εικόνες, σκέψεις, συναισθήματα.
Πρόσωπα που θέλουμε να γνωρίσουμε, που θαυμάζουμε, που αγαπάμε, αφήνουν το δικό τους αποτύπωμα σε ένα χώρο όπου τα σχέδια, τα χρώματα και οι υφές στους καμβάδες θυμίζουν εικόνες της καθημερινής ζωής.
Ο κόσμος μπορεί να γίνει καλύτερος όταν μοιραζόμαστε, νοιαζόμαστε, αγωνιζόμαστε. Όταν δεν περπατάμε μοναχοί στις γειτονιές του κόσμου.
Προσωπικές ιστορίες με την υπογραφή των ανθρώπων που τις έζησαν.

**«Η Έλενα Παπαρίζου ΠΡΟΣΩΠΙΚΑ»**

**Eπεισόδιο**: 11

Η number one τραγουδίστρια, που έδωσε στην χώρα μας την πρώτη θέση στη Γιουροβίζιον, είναι προσκεκλημένη στην πρώτη εκπομπή του χρόνου.

Η Έλενα Παπαρίζου, εικοσιένα χρόνια μετά την εμφάνισή της στον διαγωνισμό με τους Antique, που την έκανε γνωστή σε όλη την Ευρώπη, θυμάται ξεχωριστές στιγμές που έχει ζήσει με αγαπημένα της πρόσωπα, συγκινείται, μιλά για μεγάλες αγάπες και για τους γονείς της που έφυγαν τη δεκαετία του ‘60, από τα χωριά τους στον νομό Καρδίτσας για να φτιάξουν τη ζωή τους, στη μακρινή τότε Σουηδία.

Μία από τις πιο δημοφιλείς και αγαπημένες τραγουδίστριες, με δεκάδες διακρίσεις και χρυσούς, πλατινένιους και διπλά πλατινένιους δίσκους, ζωντανεύει με τις αφηγήσεις της εικόνες από την προσωπική και επαγγελματική της ζωή, αλλά και μνήμες που της γεννούν ακόμα και σήμερα εφιάλτες.

Μας εξηγεί γιατί στις γιορτές προτιμούσε να ντύνεται Αθανάσιος Διάκος και όχι βασίλισσα Αμαλία όπως τα άλλα κοριτσάκια ή Πίπη η Φακιδομύτη και ξαναφέρνει στη μνήμη της την πρώτη φορά που οι γονείς της, σε ηλικία 3 χρόνων, την άφησαν στη θεία της λίγο έξω από τον Βόλο, καθώς και τα δέματα που της έστελνε η μητέρα της, τότε. Ήταν μια περίοδος της ζωής της, που αρνιόταν να συζητήσει με την οικογένειά της, για πολλά χρόνια.

Θυμάται την πρώτη της δουλειά στο εστιατόριο του πατέρα της όπου βοηθούσε στη λάντζα και στο σκούπισμα: «Έχω βγάλει ένα ολόκληρο καλοκαίρι μέσα στο εστιατόριο, αλλά την αγαπάω αυτήν τη δουλειά. Άλλωστε το πρώτο μου επάγγελμα ήταν σερβιτόρα, αλλά παράλληλα έπρεπε να κάνω και χιλιάδες πράγματα πίσω από το σερβίρισμα.

Η καλύτερη κληρονομιά που μου έχουν δώσει οι γονείς μου είναι να αγαπάω αυτό που κάνω. Ό,τι κι αν είναι αυτό», δηλώνει με συγκίνηση.

Όσο για το αν έχει αισθανθεί την καρδιά της να ραγίζει, απαντά με ειλικρίνεια: «Ναι την έχω αισθανθεί, την έχω νιώσει. Ξέρεις, ο χρόνος είναι ο καλύτερος γιατρός. Έτσι είναι τα πράγματα στη ζωή μας… Και έπεσα εφτά φορές; Οχτώ φορές θα σηκωθώ»

Παρουσίαση / Αρχισυνταξία: Έλενα Κατρίτση

Σκηνοθεσία: Κώστας Γρηγοράκης

Διεύθυνση Φωτογραφίας: Γιώργος Μιχελής

Μοντάζ: Παναγιώτης Σταματόπουλος

Μουσική Επιμέλεια: Σταμάτης Γιατράκος

|  |  |
| --- | --- |
| ΜΟΥΣΙΚΑ / Συναυλία  | **WEBTV** |

**17:00**  |  **ΚΑΛΑΝΤΑ ΑΠΟ ΤΗΝ ΑΘΗΝΑ (Ε)**   **(Αλλαγή προγράμματος)**

**Έτος παραγωγής:** 2021

Η ERT World μεταδίδει μια συναυλία, παραγωγής της Αρχιεπισκοπής Αυστραλίας, με παραδοσιακά και σύγχρονα Κάλαντα στα ελληνικά και αγγλικά καθώς και γνωστά χριστουγεννιάτικα τραγούδια.
Υπό την επίβλεψη του γνωστού συνθέτη Τάσου Ιωαννίδη, που είχε και την ευθύνη της παραγωγής, η καταξιωμένη Παιδική Χορωδία του Σπύρου Λάμπρου παρουσίασε ένα εντυπωσιακό πρόγραμμα στην Αθήνα, υπό την αιγίδα του δήμου Αθηναίων ειδικά για τον Ελληνισμό της Αυστραλίας. Συμμετείχαν η γεννημένη στη Μελβούρνη Σοφία Τσέρου, ο Θάνος Λάμπρου και η Αλκμήνη Μπασακάρου.
Η συναυλία προβλήθηκε Παραμονή των Χριστουγέννων σε γιγαντοοθόνη στον αύλειο χώρο της Ιεράς Μονής «Άξιον Εστί», στο Νορθ-Κόουτ της Βικτώριας στην Αυστραλία.
Οι διοργανωτές με «γέφυρα» τη μουσική κατόρθωσαν να ενώσουν νοερά τη Μελβούρνη με την Αθήνα, την Αυστραλία με την Ελλάδα. Πρόκειται για ένα ξεχωριστό πρόγραμμα με γιορτινούς ήχους και μελωδίες των Χριστουγέννων μέσα από το Δημοτικό Θέατρο Ολύμπια – Μαρία Κάλλας του Δήμου Αθηναίων.

|  |  |
| --- | --- |
| ΕΝΗΜΕΡΩΣΗ / Εκπομπή  | **WEBTV** |
|  |  |

**18:00**  |  **ΕΛΛΗΝΕΣ ΤΟΥ ΚΟΣΜΟΥ (Ε)**   **(Ένθεση προγράμματος)**

**Έτος παραγωγής:** 2021

Την Πέμπτη 6 Ιανουαρίου, στις 07:00 π.μ. ώρα Ελλάδας στο πλαίσιο της εκπομπής της ERT World «Έλληνες του κόσμου» μεταδίδεται ένα αφιέρωμα στους Έλληνες της Αυστραλίας.
Ο δημοσιογράφος Θέμης Καλλός, διευθυντής του ελληνόγλωσσου προγράμματος της Ραδιοφωνίας του SBS, γνωρίζει όσο λίγοι τα προβλήματα της ελληνικής ομογένειας αλλά και τους Έλληνες που ξεχωρίζουν στην Αυστραλιανή κοινωνία. Στη διάρκεια της εκπομπής μάς συστήνει κάποιους που αξίζει να γνωρίσουμε.
Ο Έλληνας νευροεπιστήμων Γιώργος Παξινός, καθηγητής Ψυχολογίας και Ιατρικών Επιστημών στο Neuroscience Research Australia του Πανεπιστημίου της Νέας Νότιας Ουαλίας στο Σίδνεϊ μιλά για τη χαρτογράφηση του ανθρώπινου εγκεφάλου. O Γιώργος Παξινός είναι μέλος της Ακαδημίας Αθηνών από το 2012 και της Αυστραλιανής Ακαδημίας Επιστημών από το 2009. Είναι διεθνώς γνωστός και πολυβραβευμένος για τη συμβολή του στη νευροανατομία και στη χαρτογράφηση του εγκεφάλου του ανθρώπου και των ζώων. Τα συγγράμματά του και οι έρευνές του έχουν ανοίξει νέους δρόμους στην καταπολέμηση νευροεκφυλιστικών παθήσεων όπως το Πάρκινσον και το Αλτσχάιμερ.
H Μαίρη Κούστα, ηθοποιός – συγγραφέας και διάσημη τηλεοπτική προσωπικότητα της Αυστραλίας, έχει λάβει μέρος σε πολλές τηλεοπτικές σειρές και είναι ιδιαιτέρως αγαπητή στο Αυστραλιανό κοινό. Μας μιλά για τη δουλειά της αλλά και για τον αγώνα που έδωσε ώστε μετά από εικοσιτρείς εξωσωματικές προσπάθειες να γίνει μητέρα. Κάτι που πέτυχε με μεγάλη επιμονή.
Ο σεβασμιότατος Αρχιεπίσκοπος Αυστραλίας Μακάριος μιλά για το πνεύμα των ημερών αλλά και για τις δυσκολίες των Ελλήνων ομογενών στην Αυστραλία λόγω της πανδημίας. Η μόνη λύση που υπάρχει για να απαλλαγούμε από την πανδημία, το μόνο φως στο τέλος του τούνελ είναι να εμβολιαστούμε. Ενθαρρύνω όλους τους ανθρώπους να εμβολιαστούν όπως έκανα και ο ίδιος λέει χαρακτηριστικά.
Παραδοσιακά κάλαντα Πρωτοχρονιάς τραγουδά ο λυράρης και μουσικός Μιχάλης Πλατύρραχος. Παρότι γεννήθηκε στο Σίδνεϊ της Αυστραλίας, ευτύχησε να θαυμάσουν τα παιδικά μάτια του, ξακουστούς λυράρηδες που φιλοξενούνταν στο σπίτι του πατέρα του κατά τις περιοδείες τους στην Αυστραλία. Έμαθε να παίζει πολλά παραδοσιακά μουσικά όργανα, λύρα, βιολόλυρα, λυράκι, κρητικό λαούτο, νησιώτικο ή στεριανό λαούτο και μαντολίνο, έχει συμμετάσχει σε πολλά πολυεθνικά Φεστιβάλ και κατάφερε πρόσφατα να υλοποιήσει ένα παιδικό του όνειρο παίζοντας την Κρητική λύρα μέσα στην Όπερα του Σίδνεϊ για πρώτη φορά με τη συμμετοχή του στην εκδήλωση “Τραγούδια Χωρίς Σύνορα“.

|  |  |
| --- | --- |
| ΤΑΙΝΙΕΣ  | **WEBTV**  |

**19:00**  |  **ΝΤΑΝΤΑ ΜΕ ΤΟ ΖΟΡΙ (ΕΛΛΗΝΙΚΗ ΤΑΙΝΙΑ)**   **(Αλλαγή προγράμματος)**

**Έτος παραγωγής:** 1959
**Διάρκεια**: 77'

Κωμωδία, παραγωγής 1959.

Όταν ένας πλασιέ (Μίμης Φωτόπουλος) ανακαλύπτει ένα μωρό, εγκαταλελειμμένο στην πόρτα ενός σπιτιού, θα το φροντίσει, ψάχνοντας παράλληλα να βρει τους γονείς του ή κάποιο ζευγάρι που να θέλει να το υιοθετήσει. Στο τέλος γίνεται ο κηδεμόνας του έκθετου.

Σκηνοθεσία-σενάριο: Στέλιος Ζωγραφάκης.
Διεύθυνση φωτογραφίας: Giovanni Varriano.
Μουσική σύνθεση: Ανδρέας Καποδίστριας.
Παίζουν: Μίμης Φωτόπουλος, Γεωργία Βασιλειάδου, Λίλη Παπαγιάννη, Περικλής Χριστοφορίδης, Βύρων Πάλλης, Πόπη Λάζου, Λαυρέντης Διανέλλος, Καίτη Λύδου, Λάκης Σκέλλας, Κώστας Παπαχρήστος, Δημήτρης Παπαϊωάννου, Μπίλλυ Κωνσταντοπούλου, Μαίρη Μεταξά, Τζίμης Λυγούρας, Βιολέττα Σούλη, Τάσος Δαρείος, Γιάννης Φύριος, Τάκης Βίδος, Παναγιώτης Καλλονάρης.
Διάρκεια: 77΄

|  |  |
| --- | --- |
| ΝΤΟΚΙΜΑΝΤΕΡ / Ιστορία  | **WEBTV**  |

**20:40**  |  **ΣΑΝ ΣΗΜΕΡΑ ΤΟΝ 20ο ΑΙΩΝΑ**   **(Ένθεση προγράμματος)**

H εκπομπή αναζητά και αναδεικνύει την «ιστορική ταυτότητα» κάθε ημέρας. Όσα δηλαδή συνέβησαν μια μέρα σαν κι αυτήν κατά τον αιώνα που πέρασε και επηρέασαν, με τον ένα ή τον άλλο τρόπο, τις ζωές των ανθρώπων.

|  |  |
| --- | --- |
| ΕΝΗΜΕΡΩΣΗ / Ειδήσεις  | **WEBTV** **ERTflix**  |

**21:00**  |  **ΚΕΝΤΡΙΚΟ ΔΕΛΤΙΟ ΕΙΔΗΣΕΩΝ - ΑΘΛΗΤΙΚΑ - ΚΑΙΡΟΣ**

…..

**ΠΡΟΓΡΑΜΜΑ  ΠΕΜΠΤΗΣ  13/01/2022**

…..

|  |  |
| --- | --- |
| ΨΥΧΑΓΩΓΙΑ / Σειρά  | **WEBTV** **ERTflix**  |

**00:00**  |  **Η ΤΟΥΡΤΑ ΤΗΣ ΜΑΜΑΣ  (E)**   **(Αλλαγή επεισοδίου)**

Κωμική σειρά μυθοπλασίας.

Μια ακόμα πιο απολαυστική «Τούρτα της μαμάς» θα δοκιμάσουν, τη νέα σεζόν, οι τηλεθεατές στην ΕΡΤ1. Η κωμική σειρά μυθοπλασίας, που αγαπήθηκε για τις χιουμοριστικές ατάκες της, το ανατρεπτικό της σενάριο και το εξαιρετικό καστ ηθοποιών, ανανεώνεται με νέες ιστορίες γέλιου, αλλά και συγκίνησης, και επανέρχεται στους δέκτες μας.

Το δυνατό δημιουργικό δίδυμο των Αλέξανδρου Ρήγα και Δημήτρη Αποστόλου βάζει σε νέες περιπέτειες την οικογένεια του Τάσου και της Ευανθίας, δίνοντας, έτσι, στον Κώστα Κόκλα και στην Καίτη Κωσταντίνου την ευκαιρία να πρωτοστατήσουν σε μια οικογενειακή ιστορία γεμάτη επεισοδιακές ανατροπές.

Η Λυδία Φωτοπούλου ερμηνεύει τον ρόλο της τρομερής γιαγιάς, Μαριλού, μιας απενεχοποιημένης γυναίκας που βλέπει τη ζωή και τον έρωτα με τρόπο που οι γύρω της τον ονομάζουν σουρεαλιστικό.

Και, φυσικά, ο Αλέξανδρος Ρήγας εμφανίζεται στον ρόλο του θείου Ακύλα, του -πιο κυνικός πεθαίνεις- αδερφού της Ευανθίας. Μάλλον δεν είχε ποτέ του φίλους. Ζει απομονωμένος σε ένα από τα δωμάτια του σπιτιού και αγαπάει το θέατρο -όταν τον πληρώνουν για να γράφει καλές θεατροκριτικές. Απολαμβάνει, όμως, περισσότερο τις κριτικές για τις οποίες δεν τον πληρώνουν, γιατί έτσι μπορεί να εκφράσει όλη του την απέχθεια απέναντι στον κάθε ατάλαντο καλλιτέχνη.

Στα νέα επεισόδια, η διάσταση Κυριάκου-Βέτας, η οποία επιμένει στο διαζύγιο, συνεχίζεται. Τελικά, ο Κυριάκος επιστρέφει στο σπίτι της οικογένειας και, φυσικά, δεν θα λείψουν τα ευτράπελα. Οι ανατροπές στην καθημερινότητα όλων των μελών της οικογένειας είναι αναπόφευκτη, όταν η πρώην κοπέλα του Θωμά μένει έγκυος και αποφασίζει να κρατήσει το παιδί, αλλά λόγω αδυναμίας να το μεγαλώσει το αφήνει στην οικογένεια. Και, όπως είναι αναμενόμενο, χρέη μητέρας αναλαμβάνει η Ευανθία. Στο μεταξύ, η Μαριλού συναντά έναν παλιό της έρωτα και αμφιταλαντεύεται αν θα συνεχίσει την άστατη ζωή της ή αν θα επιστρέψει στη συντροφικότητα.

Φυσικά, τα τραπέζια συνεχίζονται και οι αφορμές για γέλιο, συγκίνηση, διενέξεις και ευτράπελες καταστάσεις δεν πρόκειται να λείψουν...

Βασικός άξονας της πλοκής, και αυτή τη σεζόν- είναι τα οικογενειακά τραπέζια της μαμάς. Τραπέζια όπου οι καλεσμένοι -διαφορετικών ηλικιών, διαθέσεων και πεποιθήσεων- μαζεύονται για να έρθουν πιο κοντά, να γνωριστούν, να συγκρουστούν, να θυμηθούν, να γελάσουν, να χωρίσουν, να ερωτευτούν. «Η τούρτα της μαμάς» σερβίρεται πάντα στο τέλος κάθε οικογενειακής περιπέτειας, σαν ανταμοιβή για όσους κατάφεραν να μείνουν στο τραπέζι. Για όσους κατάφεραν, παρά τις διαφωνίες, τις συγκρούσεις και τις διαφορές τους, να βάλουν πάνω απ΄ όλα αυτό που τους ενώνει. Την επιθυμία τους να μοιραστούν και να έχουν μια οικογένεια.

Υπάρχει η δυνατότητα παρακολούθησης της σειράς κατά τη μετάδοσή της από την τηλεόραση και με υπότιτλους για Κ/κωφούς και βαρήκοους θεατές.

**«Μια μέρα στη φάρμα»**
**Eπεισόδιο**: 5

Οι “κάτοικοι” στον κήπο του σπιτιού στα Πετράλωνα όλο και αυξάνονται. Μετά από τις κότες, τα κουνέλια τις κατσίκες, τους τράγους και το γουρούνι, κάνει είσοδο και ένα γαϊδουράκι. Ο Τάσος ονειρεύεται τρανά έσοδα από το προτζεκτ “φάρμα” και προσπαθεί να πείσει την Ευανθία πως το business plan του.... σύντομα θα τους κάνει πλούσιους! Μέσα στο σπίτι, ο Κυριάκος συνεχίζει να είναι απαρηγόρητος από τον χωρισμό του με την Βέτα και τώρα είναι η σειρά της Μαριλού να του προξενέψει το.... υπερόπλο Μαρίνα Παϊκου! Φυσικά η Βέτα – λες και μυρίζεται τα προξενιά – θα εμφανιστεί στο σπίτι και θα ξεκινήσει ένας ανελέητος πόλεμος μεταξύ του... “υπερόπλου” και της “θανατηφόρας Πατρινιάς”.

Σκηνοθεσία: Αλέξανδρος Ρήγας

Συνεργάτης σκηνοθέτης: Μάκης Τσούφης

Σενάριo: Αλέξανδρος Ρήγας, Δημήτρης Αποστόλου

Σκηνογράφος: Στέλιος Βαζος

Ενδυματολόγος: Ελένη Μπλέτσα

Διεύθυνση φωτογραφίας: Σωκράτης Μιχαλόπουλος

Οργάνωση παραγωγής: Ευάγγελος Μαυρογιάννης

Διεύθυνση παραγωγής: Ναταλία Τασόγλου

Εκτέλεση παραγωγής: Στέλιος Αγγελόπουλος Μ.ΙΚΕ

Πρωταγωνιστούν: Κώστας Κόκλας (Τάσος, ο μπαμπάς), Καίτη Κωνσταντίνου (Ευανθία, η μαμά), Λυδία Φωτοπούλου (Μαριλού, η γιαγιά), Θάνος Λέκκας (Κυριάκος, ο μεγάλος γιος), Πάρις Θωμόπουλος (Πάρης, ο μεσαίος γιος), Μιχάλης Παπαδημητρίου (Θωμάς, ο μικρός γιος), Ιωάννα Πηλιχού (Βέτα, η νύφη), Αλέξανδρος Ρήγας (Ακύλας, ο θείος και κριτικός θεάτρου), Θανάσης Μαυρογιάννης (Μάριος, ο εγγονός)

Η Χρύσα Ρώπα στον ρόλο της Αλεξάνδρας, μάνας του Τάσου.

Επίσης, εμφανίζονται οι Υακίνθη Παπαδοπούλου (Μυρτώ), Χάρης Χιώτης (Ζώης), Δημήτρης Τσιώκος (Γιάγκος), Γιώργος Τσιαντούλας (Παναγιώτης, σύντροφος του Πάρη), Ειρήνη Αγγελοπούλου (Τζένη, η σύντροφος του Θωμά), Αποστόλης Μπαχαρίδης (Ρήγας).

**ΠΡΟΓΡΑΜΜΑ  ΠΑΡΑΣΚΕΥΗΣ  14/01/2022**

|  |  |
| --- | --- |
| ΨΥΧΑΓΩΓΙΑ / Σειρά  | **WEBTV** **ERTflix**  |

**04:00**  |  **Η ΤΟΥΡΤΑ ΤΗΣ ΜΑΜΑΣ  (E)**   **(Αλλαγή επεισοδίου)**

Κωμική σειρά μυθοπλασίας.

Μια ακόμα πιο απολαυστική «Τούρτα της μαμάς» θα δοκιμάσουν, τη νέα σεζόν, οι τηλεθεατές στην ΕΡΤ1. Η κωμική σειρά μυθοπλασίας, που αγαπήθηκε για τις χιουμοριστικές ατάκες της, το ανατρεπτικό της σενάριο και το εξαιρετικό καστ ηθοποιών, ανανεώνεται με νέες ιστορίες γέλιου, αλλά και συγκίνησης, και επανέρχεται στους δέκτες μας.

Το δυνατό δημιουργικό δίδυμο των Αλέξανδρου Ρήγα και Δημήτρη Αποστόλου βάζει σε νέες περιπέτειες την οικογένεια του Τάσου και της Ευανθίας, δίνοντας, έτσι, στον Κώστα Κόκλα και στην Καίτη Κωσταντίνου την ευκαιρία να πρωτοστατήσουν σε μια οικογενειακή ιστορία γεμάτη επεισοδιακές ανατροπές.

Η Λυδία Φωτοπούλου ερμηνεύει τον ρόλο της τρομερής γιαγιάς, Μαριλού, μιας απενεχοποιημένης γυναίκας που βλέπει τη ζωή και τον έρωτα με τρόπο που οι γύρω της τον ονομάζουν σουρεαλιστικό.

Και, φυσικά, ο Αλέξανδρος Ρήγας εμφανίζεται στον ρόλο του θείου Ακύλα, του -πιο κυνικός πεθαίνεις- αδερφού της Ευανθίας. Μάλλον δεν είχε ποτέ του φίλους. Ζει απομονωμένος σε ένα από τα δωμάτια του σπιτιού και αγαπάει το θέατρο -όταν τον πληρώνουν για να γράφει καλές θεατροκριτικές. Απολαμβάνει, όμως, περισσότερο τις κριτικές για τις οποίες δεν τον πληρώνουν, γιατί έτσι μπορεί να εκφράσει όλη του την απέχθεια απέναντι στον κάθε ατάλαντο καλλιτέχνη.

Στα νέα επεισόδια, η διάσταση Κυριάκου-Βέτας, η οποία επιμένει στο διαζύγιο, συνεχίζεται. Τελικά, ο Κυριάκος επιστρέφει στο σπίτι της οικογένειας και, φυσικά, δεν θα λείψουν τα ευτράπελα. Οι ανατροπές στην καθημερινότητα όλων των μελών της οικογένειας είναι αναπόφευκτη, όταν η πρώην κοπέλα του Θωμά μένει έγκυος και αποφασίζει να κρατήσει το παιδί, αλλά λόγω αδυναμίας να το μεγαλώσει το αφήνει στην οικογένεια. Και, όπως είναι αναμενόμενο, χρέη μητέρας αναλαμβάνει η Ευανθία. Στο μεταξύ, η Μαριλού συναντά έναν παλιό της έρωτα και αμφιταλαντεύεται αν θα συνεχίσει την άστατη ζωή της ή αν θα επιστρέψει στη συντροφικότητα.

Φυσικά, τα τραπέζια συνεχίζονται και οι αφορμές για γέλιο, συγκίνηση, διενέξεις και ευτράπελες καταστάσεις δεν πρόκειται να λείψουν...

Βασικός άξονας της πλοκής, και αυτή τη σεζόν- είναι τα οικογενειακά τραπέζια της μαμάς. Τραπέζια όπου οι καλεσμένοι -διαφορετικών ηλικιών, διαθέσεων και πεποιθήσεων- μαζεύονται για να έρθουν πιο κοντά, να γνωριστούν, να συγκρουστούν, να θυμηθούν, να γελάσουν, να χωρίσουν, να ερωτευτούν. «Η τούρτα της μαμάς» σερβίρεται πάντα στο τέλος κάθε οικογενειακής περιπέτειας, σαν ανταμοιβή για όσους κατάφεραν να μείνουν στο τραπέζι. Για όσους κατάφεραν, παρά τις διαφωνίες, τις συγκρούσεις και τις διαφορές τους, να βάλουν πάνω απ΄ όλα αυτό που τους ενώνει. Την επιθυμία τους να μοιραστούν και να έχουν μια οικογένεια.

Υπάρχει η δυνατότητα παρακολούθησης της σειράς κατά τη μετάδοσή της από την τηλεόραση και με υπότιτλους για Κ/κωφούς και βαρήκοους θεατές.

**«Μια μέρα στη φάρμα»**
**Eπεισόδιο**: 5

Οι “κάτοικοι” στον κήπο του σπιτιού στα Πετράλωνα όλο και αυξάνονται. Μετά από τις κότες, τα κουνέλια τις κατσίκες, τους τράγους και το γουρούνι, κάνει είσοδο και ένα γαϊδουράκι. Ο Τάσος ονειρεύεται τρανά έσοδα από το προτζεκτ “φάρμα” και προσπαθεί να πείσει την Ευανθία πως το business plan του.... σύντομα θα τους κάνει πλούσιους! Μέσα στο σπίτι, ο Κυριάκος συνεχίζει να είναι απαρηγόρητος από τον χωρισμό του με την Βέτα και τώρα είναι η σειρά της Μαριλού να του προξενέψει το.... υπερόπλο Μαρίνα Παϊκου! Φυσικά η Βέτα – λες και μυρίζεται τα προξενιά – θα εμφανιστεί στο σπίτι και θα ξεκινήσει ένας ανελέητος πόλεμος μεταξύ του... “υπερόπλου” και της “θανατηφόρας Πατρινιάς”.

Σκηνοθεσία: Αλέξανδρος Ρήγας

Συνεργάτης σκηνοθέτης: Μάκης Τσούφης

Σενάριo: Αλέξανδρος Ρήγας, Δημήτρης Αποστόλου

Σκηνογράφος: Στέλιος Βαζος

Ενδυματολόγος: Ελένη Μπλέτσα

Διεύθυνση φωτογραφίας: Σωκράτης Μιχαλόπουλος

Οργάνωση παραγωγής: Ευάγγελος Μαυρογιάννης

Διεύθυνση παραγωγής: Ναταλία Τασόγλου

Εκτέλεση παραγωγής: Στέλιος Αγγελόπουλος Μ.ΙΚΕ

Πρωταγωνιστούν: Κώστας Κόκλας (Τάσος, ο μπαμπάς), Καίτη Κωνσταντίνου (Ευανθία, η μαμά), Λυδία Φωτοπούλου (Μαριλού, η γιαγιά), Θάνος Λέκκας (Κυριάκος, ο μεγάλος γιος), Πάρις Θωμόπουλος (Πάρης, ο μεσαίος γιος), Μιχάλης Παπαδημητρίου (Θωμάς, ο μικρός γιος), Ιωάννα Πηλιχού (Βέτα, η νύφη), Αλέξανδρος Ρήγας (Ακύλας, ο θείος και κριτικός θεάτρου), Θανάσης Μαυρογιάννης (Μάριος, ο εγγονός)

Η Χρύσα Ρώπα στον ρόλο της Αλεξάνδρας, μάνας του Τάσου.

Επίσης, εμφανίζονται οι Υακίνθη Παπαδοπούλου (Μυρτώ), Χάρης Χιώτης (Ζώης), Δημήτρης Τσιώκος (Γιάγκος), Γιώργος Τσιαντούλας (Παναγιώτης, σύντροφος του Πάρη), Ειρήνη Αγγελοπούλου (Τζένη, η σύντροφος του Θωμά), Αποστόλης Μπαχαρίδης (Ρήγας).

**Mεσογείων 432, Αγ. Παρασκευή, Τηλέφωνο: 210 6066000, www.ert.gr, e-mail: info@ert.gr**